***Ο Δολοφόνος των Άλπεων*** (Πρωτότυπος τίτλος: *The Eiger Sanction*) είναι μια δραματική ταινία θρίλερ Αμερικανικής παραγωγής του 1975 σε σκηνοθεσία Κλιντ Ίστγουντ και σενάριο των Χαλ Ντρέσνερ και Γουόρεν Μ. Μέρφι βασισμένο στο ομώνυμο μυθιστόρημα του Τρεβανιάν (Ροντ Γουιτάκερ). Πρωταγωνιστούν οι Κλιντ Ίστγουντ, Τζορτζ Κένεντι, Βονέττα Μαγκί και ο Τζακ Κάσιντι.

Πλοκή
-----

Ο καθηγητής καλών τεχνών και ορειβάτης Τζόναθαν Χέμλοκ είναι συνταξιούχος κυβερνητικός δολοφόνος που καλείται να επιστρέψει στη δουλειά για δύο ακόμη «εκκαθαρίσεις», έναν ευφημισμό για τις επίσημες εγκεκριμένες δολοφονίες. Κατά τη διάρκεια της καριέρας του με μια μυστική κυβερνητική υπηρεσία που ονομάζεται «C2», ο Χέμλοκ συγκέντρωσε μια ιδιωτική συλλογή αποτελούμενη από 21 σπάνια έργα τέχνης, που πληρώθηκαν από τις προηγούμενες εκτελέσεις του. Ο διευθυντής της C2, ονόματι Ντράγκον, ο οποίος είναι ένας πρώην Ναζιστής αλμπίνο περιορίζεται μονίμως σε ένα δωμάτιο με χαμηλό φωτισμό και διατηρείται ζωντανός από μεταγγίσεις αίματος. Ο Ντράγκον αναθέτει στον Χέμλοκ να σκοτώσει δύο άντρες που είναι υπεύθυνοι για το θάνατο ενός άλλου κυβερνητικού πράκτορα, με κωδικό όνομα «Ξυλοσκώληκας». Ο Χέμλοκ επιμένοντας ότι έχει αποσυρθεί από την ενεργή δράση αρνείται έως ότου ο Ντράγκον τον απειλεί ότι θα αποκαλύψει τη συλλογή έργων τέχνης του Χέμλοκ στην Εφορία. Ο Χέμλοκ συμφωνεί και ταξιδεύει στη Ζυρίχη, όπου πραγματοποιεί την πρώτη εκκαθάριση έναντι 20.000 δολαρίων, πόσο διπλάσιο από την συνηθισμένη αμοιβή του καθώς και μια επιστολή που εγγυάται ότι δεν έχει κανένα πρόβλημα από την Αμερικανική Εφορία.

Επιστρέφοντας από την Ευρώπη, ο Χέμλοκ συναντά την μεταφορέα της C2 Τζιμάιμα Μπράουν, η οποία τον αποπλανεί ερωτικά και ενώ ο Χέμλοκ κοιμάται, αυτή του κλέβει τα χρήματά καθώς και την επιστολή εγγύησης της Εφορίας. Ο Ντράγκον συμφωνεί να του τα επιστρέψει εάν ο Χέμλοκ ολοκληρώσει και την δεύτερη εκκαθάριση. Ο Χέμλοκ δείχνει απρόθυμος, αλλά συμφωνεί όταν μαθαίνει ότι ο πράκτορας «Ξυλοσκώληκας» της C2 που σκοτώθηκε ήταν στην πραγματικότητα ο παλιός του φίλος, Ανρί Μπακ. Ο Χέμλοκ με τον Μπακ είχαν υπηρετήσει μαζί κατά τη διάρκεια του Πολέμου του Βιετνάμ, όπου ο Μπακ είχε σώσει τη ζωή του. Ο Ντράγκον συμφωνεί να του πληρώσει 100.000 δολάρια συν τα έξοδα και του λέει ότι ο δεύτερος στόχος είναι μέλος μιας διεθνούς ομάδας ορειβασίας που θα επιχειρήσει σύντομα μια ανάβαση της βόρειας πλευράς του όρους Άιγκερ στην Ελβετία. Ο Χέμλοκ θα είναι το αμερικανικό μέλος της ομάδας και πρέπει να σκοτώσει τον έναν από τους αναρριχητές.

Ο Χέμλοκ ταξιδεύει στην Αριζόνα για να αρχίσει προπόνηση σε μια σχολή αναρρίχησης που διευθύνεται από έναν παλιό φίλο του, τον Μπεν Μπάουμαν, ο οποίος τον προπονεί ξανά με τη βοήθεια μιας ελκυστικής γυναίκας ινδιανικής καταγωγής που ονομάζεται Τζορτζ (αργότερα αποκαλύπτεται ότι είναι κόρη του Μπάουμαν). Ο Χέμλοκ συναντά επίσης έναν παλιό εχθρό του, τον Μάιλς Μέλλο, έναν πρώην συμπολεμιστή του πολέμου στο Βιετνάμ, ο οποίος πριν από χρόνια τον είχε προδώσει στη Νοτιοανατολική Ασία. Ο Μέλλο φαίνεται να γνωρίζει πολλά για το τι σχεδιάζει ο Χέμλοκ. Ο Μέλλο προσπαθεί να σκοτώσει τον Χέμλοκ προσλαμβάνοντας την Τζωρτζ να τον δολοφονήσει με μια ένεση μορφίνης στο δωμάτιο του, αλλά ο Χέμλοκ καταφέρνει και επιβιώνει. Αργότερα, ο Χέμλοκ αναγκάζει τον Μέλλο και τον σωματοφύλακά του να τον ακολουθήσουν στην έρημο, όπου και πυροβολεί τον σωματοφύλακα και αφήνει τον Μέλλο να πεθάνει κάτω από τον καυτό ήλιο. 

Ο Χέμλοκ ταξιδεύει στην Ελβετία μαζί με τον Μπάουμαν, τον επόπτη της αναρρίχησης και συναντά τα άλλα μέλη της ομάδας αναρρίχησης στο Hotel Bellevue des Alpes στο Kleine Scheidegg. Ο επικεφαλής και ευγενής Γερμανός Καρλ Φράιταγκ, παρουσιάζει την προτεινόμενη διαδρομή του μέχρι το Όρος Άιγκερ και η υπόλοιπη ομάδα του αναθέτει να ηγηθεί της αποστολής. Το επόμενο πρωί, οι άνδρες ξεκινούν την ανάβαση στη βόρεια πλευρά του Άιγκερ, αλλά σύντομα οι καιρικές συνθήκες γίνονται πολύ άσχημες. Ο Γάλλος ορειβάτης Μοντέιν χτυπιέται από πέτρες που πέφτουν και αργότερα πεθαίνει. Με τον Χέμλοκ να αναλαμβάνει τώρα την ηγεσία, τα επιζώντα μέλη υποχωρούν προς ένα τούνελ μιας σήραγγας που συνδέεται με τον σιδηροδρομικό σταθμό μέσα στο βουνό, μεταφέροντας τον νεκρό ορειβάτη μεταξύ τους. Την τελευταία στιγμή, ο Φράιταγκ και ο Αυστριακός Μέγιερ, πέφτουν και σκοτώνονται. Ο Χέμλοκ μόνο διασώζεται, αφού κρέμεται μόνο λίγα μέτρα από το τούνελ της σήραγγας. Εκεί ο Μπάουμαν του ρίχνει ένα σχοινί και τον τραβά μέσα στην σήραγγα.

Πίσω στο Kleine Scheidegg, ο Μπάουμαν αποκαλύπτει στον Χέμλοκ, ότι αυτός είναι ο άνθρωπος που αναζητά και ισχυρίζεται ότι δεν είχε ιδέα ότι ο φίλος του Χέμλοκ, Ανρί Μπακ θα δολοφονηθεί. Ο Χέμλοκ δέχεται ένα τηλεφώνημα από τον Ντράγκον, ο οποίος είναι πεπεισμένος ότι ο Χέμλοκ σκότωσε και τους τρεις άλλους αναρριχητές σκοπιμώς για να διασφαλίσει ότι σκότωσε τον στόχο. Ο Χέμλοκ λέει στον Μπάουμαν ότι η C2 πιστεύει ότι ο στόχος πέθανε στο βουνό και ότι δεν υπάρχει κανένας λόγος να τους πει διαφορετικά. Αφού φύγει ο Μπάουμαν, η Τζιμάιμα Μπράουν επανέρχεται στον Χέμλοκ και αναρωτιέται αν ο Ντράγκον ήταν σωστός.

Διανομή ρόλων
-------------

* Κλιντ Ίστγουντ ως Τζόναθαν Χέμλοκ
* Τζορτζ Κένεντι ως Μπεν Μπάουμαν
* Βονέττα Μαγκί ως Τζιμάιμα Μπράουν
* Τζακ Κάσιντι ως Μάιλς Μέλλο
* Χάιντι Μπρουν ως Άννα Μοντέιν
* Θάγιερ Ντέιβιντ ως Ντράγκον
* Γκρεγκορι Γουόλκοτ ως Ποπ
* Ράινερ Σκλον ως Καρλ Φράιταγκ
* Μάικλ Γκριμ ως Άντερλ Μέγιερ
* Ζαν-Πιέρ Μπερνάρντ ως Ζαν-Πολ Μοντέιν
* Μπρέντα Βένους ως Τζορτζ
* Κάντις Ρίαλσον ως Φοιτήτρια τέχνης
* Ήλειν Σορ ως Μις Κέρβερος
* Νταν Χάουαρντ ως Ντουέιν
* Τζακ Κόσλυν ως Ρεπόρτερ
* Βάλτερ Κράους ως Γκαρσία Κρούγκερ
* Φρανκ Ρέντμοντ ως Ανρί Μπακ (Ξυλοσκώληκας)
* Σίγκφριντ Γουάλας ως Ρεσεψιονίστ
* Σούζαν Μόργκαν ως Μπανς
* Τζακ Φρέι ως οδηγός ταξί

Παραγωγή
--------

With sunlit snowfields and dark clouds in the distanceΗ Βόρεια πλευρά του Όρους Άιγκερ
Τα βασικά γυρίσματα ξεκίνησαν στις 12 Αυγούστου 1974 και τελείωσαν στα τέλη Σεπτεμβρίου 1974. Οι σκηνές περιλαμβάνουν την τοποθεσία στο βουνό Άιγκερ και στη Ζυρίχη, στην κοιλάδα Monument και στο εθνικό πάρκο Ζίον καθώς και στο Carmel-by-the -Sea και στο Μοντερέι στην Καλιφόρνια. Χρησιμοποιήθηκε ειδικός εξοπλισμός και φορητές κάμερες για τη μαγνητοσκόπηση των σκηνών αναρρίχησης. Ο Ίστγουντ έκανε τη δική του αναρρίχηση υπό επικίνδυνες συνθήκες. Ο 26χρονος Βρετανός ορειβάτης Ντέιβιντ Νόουλς πέθανε στο Άιγκερ κατά τη διάρκεια της παραγωγής.

Υποδοχή
-------

### Κριτικές

Ο *Δολοφόνος των Άλπεων* κυκλοφόρησε στη Νέα Υόρκη στις 21 Μαΐου 1975 και έλαβε μικτές κριτικές. Η γενική αντίδραση μεταξύ πολλών κριτικών προσέφερε επαίνους για την ιστορία και το σενάριο, καθώς και για τα αναρριχητικά πλάνα και τις σκηνές δράσης. 

Ο Ρότζερ Ίμπερτ των Chicago Sun-Times έδωσε στην ταινία τρία απο τα τέσσερα αστέρια του σε μια κριτική που δημοσιεύθηκε στις 23 Οκτωβρίου 2004 αναφέροντας: 

> «Έχει μια πλοκή τόσο απίθανη και μπερδεμένη που δεν μπορούμε να την πιστέψουμε για περισσότερα από 15 δευτερόλεπτα κάθε φορά, αλλά οι ακολουθίες δράσης της είναι τόσο απορροφητικές και η φωτογραφία της κορυφής είναι τόσο συναρπαστική που δεν μας ενδιαφέρει.».
> 
> 
> 

Ο ιστότοπος Rotten Tomatoes συλλογής κριτικών, δίνει βαθμολογία (Φεβρουάριος 2021) θετικής έγκρισης 68% βασισμένες σε 19 κριτικές με μέσο όρο 6.40/10. ενώ στο Metacritic της αποδίδεται μέσος όρος βαθμολογίας 61 στα 100, με βάση 5 κριτικές κριτικών, υποδεικνύοντας «γενικά ευνοϊκές κριτικές».

### Box office

Η ταινία, η οποία είχε προϋπολογισμό παραγωγής 9 εκατομμυρίων δολαρίων,  κέρδισε 14.200.000 δολάρια στο box office.

Ψηφιακά μέσα
------------

Ο *Δολοφόνος των Άλπεων* κυκλοφόρησε για πρώτη φορά σε μορφή DVD στις 15 Δεκεμβρίου 1998 και σε μορφή Blu-ray στις 10 Νοεμβρίου 2015 από την Universal Studios.

Βιβλιογραφία
------------

* Eliot, Marc (2009). *American Rebel: The Life of Clint Eastwood*. New York: Harmony Books. ISBN 978-0-307-33688-0.
* Foote, John H. (2008). *Clint Eastwood: Evolution of a Filmmaker*. Westport: Praeger. ISBN 978-0-313-35247-8.
* Hughes, Howard (2009). *Aim for the Heart*. London: I.B. Tauris. ISBN 978-1-84511-902-7.
* McGilligan, Patrick (1999). *Clint: The Life and Legend*. New York: HarperCollins. ISBN 978-0-00-255528-9.
* Schickel, Richard (1996). *Clint Eastwood: A Biography*. New York: Alfred A. Knopf. ISBN 978-0-679-42974-6.

Παραπομπές
----------

1. ↑  (σουηδικά) *Swedish Film Database*. Swedish Film Institute. 14806. Ανακτήθηκε στις 23  Μαρτίου 2016.
2. ↑  www.imdb.com/title/tt0072926/. Ανακτήθηκε στις 18  Απριλίου 2016.
3. 1 2  www.filmaffinity.com/en/film358604.html. Ανακτήθηκε στις 18  Απριλίου 2016.
4. 1 2 3 4 5 6 7 8 9 10  www.imdb.com/title/tt0072926/fullcredits. Ανακτήθηκε στις 18  Απριλίου 2016.
5. ↑  (Τσεχικά) *Česko-Slovenská filmová databáze*. 2001.
6. 1 2 3 4 5 6 7 8 9 10 11 12 13 14  www.imdb.com/title/tt0072926/releaseinfo.
7. ↑  «The Eiger Sanction». American Film Institute. Ανακτήθηκε στις 2 Μαΐου 2016.
8. ↑  Ίμπερτ, Ρότζερ (23 Οκτωβρίου 2004). «*The Eiger Sanction* » (στα Αγγλικά). rogerebert.com. Ανακτήθηκε στις 26 Φεβρουαρίου 2021.
9. ↑  «Ο *Δολοφόνος των Άλπεων* (1975)». *Rotten Tomatoes*. Ανακτήθηκε στις 26 Φεβρουαρίου 2021.
10. ↑  «Ο Δολοφόνος των Άλπεων». Metacritic. Ανακτήθηκε στις 26 Φεβρουαρίου 2021.
11. ↑  «The Eiger Sanction». PowerGrid. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 2 Μαΐου 2016.
12. ↑  «The Eiger Sanction». The Numbers. Ανακτήθηκε στις 2 Μαΐου 2016.
13. ↑  «The Eiger Sanction». *Box Office Mojo*. IMDb Pro. Ανακτήθηκε στις 6 Σεπτεμβρίου 2020.

Εξωτερικοί σύνδεσμοι
--------------------

* *Ο Δολοφόνος των Άλπεων*   στην IMDb
* *Ο Δολοφόνος των Άλπεων* στο AllMovie
* *Ο Δολοφόνος των Άλπεων* στο Rotten Tomatoes
* *Ο Δολοφόνος των Άλπεων* στο Metacritic

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |